הצצקנים

הצצקנים היא סדרת טלוויזיה לילדים שהופקה ב-1989. לסדרה שישה פרקים והיא שודרה בערוץ הראשון כסדרת ספיישל במסגרת מחלקת התוכניות לילדים ונוער.

הסדרה מתמקדת בהרפתקאותיה של חבורת חייזרים מגלקסיה אחרת שמקבלת משימה משליטי הכוכב לחקור את כדור הארץ. הצצקנים יכלו להמיר את צורתם החייזרית לצורה אנושית, לצורך הסוואה וחקירת הכוכב. בנוסף לחלליתם המרשימה, התהדרו גם ברכב שטח משוכלל ואמצעי תקשורת ניידים.

הפרקים דיברו בעיקר על חברות ושיתוף פעולה, עזרה לזולת, קבלת השונה, ובעיקר טיפוח ושימור נופי הארץ.

המקומות בהם ביקרו הצצקנים הם חמת גדר (פרק כפול), יפו, הספארי ברמת גן, ים המלח וזכרון יעקב.

בסרטון הפתיחה השתמשה הסדרה בחלק מאנימציית הלוגו של זכיינית הטלוויזיה הבריטית "STV".

שיר הפתיחה והסיום של הסדרה בוצע על ידי אורנה ומשה דץ.

שחקנים

דמויות קבועות
צוות החללית כלל את:
צדק (אדי ג'ייקובס): מפקד המשימה
אלישמש (אלי יצפאן): טכנאי החללית
נגה (שרית סרי): הקצינה הראשונה, בעלת כוחות קסם שונים
קוסמולינו (דנה יקל): חייזר גדול, ירוק ומגושם

שחקנים אורחים 
במהלך פרקי הסדרה השתתפו שחקנים שונים בתפקידי אורח והם: ציפי שביט, משה איבגי, אורי גבריאל, מאיר סוויסה, גבי עמרני, ישה גילנסקי, מושון אלבוכר, רולנדה שגרן, עזרא דגן, עירית שלג, רוני בליץ וציפי מור.

קישורים חיצוניים 

סדרות טלוויזיה ישראליות שעלו לשידור בשנות ה-1980
הערוץ הראשון: תוכניות וסדרות
תוכניות טלוויזיה ישראליות
סדרות טלוויזיה ישראליות בכיכובן של בובות
כאן חינוכית: תוכניות וסדרות